අද වනවිට සමාජවාදී කාන්තා සංගමයේ ජාතික සංවිධායිකාව ලෙස ජවිපෙ කාන්තාවන්ට නායකත්වය දෙන සමන්මලී කවුද? පේරාදෙණිය විශ්වවිද්‍යාලයේ අධ්‍යාපනය හදාරන අතරතුර සමාජවාදී ශිෂ්‍ය සංගමය සමඟ සම්බන්ධ වන ඇය ඉන් පසුව ජවිපෙ කාන්තා අංශය ගොඩ නැගීමට දායකත්වය සැපැයුවාය. ශාස්ත්‍රවේදී උපාධිය සමත් වූ ඇය තම උපාධිය භාවිත කරමින් රැකියාවක් කිරීම තෝරගන්නවා වෙනුවට පූර්ණ කාලීන දේශපාලනය තෝරා ගත්තාය. ඇය ජනතා විමුක්ති පෙරමුණේ පළමු නාගරික මන්ත්‍රීවරිය ය. 1997 පළාත් පාලන මැතිවරණයෙන් දෙහිවල ගල්කිස්ස මහ නගර සභාවට තේරි පත් වූ ඇය එතැන් සිට මේ දක්වා අඛණ්ඩව එම ධුරය දරන්නීය. ජවිපෙ පූර්ණ කාලිනයකු වන බිමල් රත්නායක සමඟ විවාහ වන ඇය මේ වනවිට උසස් පෙළ හදාරන දියණියක ඇතුළු දියණියන් දෙදෙනකුගේ මවකි. එකල සමාජවාදී ශිෂ්‍ය සංගමයේ ජාතික සංවිධායක වූ බිමල් රත්නායක අද වනවිට පාර්ලිමේන්තු මන්ත්‍රීවරයෙකි.
ඇය විවාහ වී සිටින්නේ කා සමඟද?
බිමල් රත්නායක සමඟ